Cēsu novada būvvaldes vadītāja

Vija Gēme

24.11.2023.

24.11.2023. Nr.195

ATKLĀTA KONKURSA NOLIKUMS

# Cēsu novada būvvaldes būvinspektora

#  amata pretendentu atlasei

# Izdots saskaņā ar

# Pašvaldības likuma 20.panta piekto daļu

# 30.09.2021. Domes lēmumu Nr. 226

# “Par Cēsu novada būvvaldes izveidošanu”

**I Vispārīgie noteikumi**

1. Nolikums nosaka kārtību, kādā tiek organizēts atklāts konkurss uz Cēsu novada būvvaldes būvinspektora (turpmāk – būvvaldes būvinspektors) amata konkursu izsludināšanas un norises kārtību, kā arī pretendentu iesniegto pieteikumu vērtēšanas kārtību.
2. Konkursa mērķis - izvēlēties atbilstošāko pretendentu būvvaldes būvinspektora amatam.
3. Konkursa uzdevums ir izvērtēt pretendentu profesionālo sagatavotību un atbilstību būvvaldes būvinspektora amatam.
4. Konkursa pretendentu vērtēšana notiek divās vai vairāk kārtās.
5. Pretendentu atlase notiek komisijas sēdēs, kuras protokolē komisijas sekretārs.
6. Konkursu organizē konkursa komisija (turpmāk - komisija) priekšsēdētāja un 2 (divu) locekļu sastāvā, kas izveidota ar izpilddirektora rīkojumu. Komisijas sastāvs var tikt mainīts gadījumā, ja tam ir objektīvi iemesli. Komisijas sēdes vada komisijas priekšsēdētājs.
7. Pretendenta atbilstību būvvaldes būvinspektora amata prasībām nosaka atbilstoši šajā Nolikumā noteiktajiem vērtēšanas kritērijiem un pretendenta iesniegtajiem dokumentiem.
8. Darba sludinājums tiek publicēts Cēsu novada pašvaldības interneta vietnē www.cesis.lv sadaļā „Vakances” un Cēsu novada apvienības pārvalžu sociālajos saziņas līdzekļos, platformās, informatīvajos izdevumos. Darba sludinājums tiek publicēts Nodarbinātības valsts aģentūras vakanču portālā.

# II Būvvaldes būvinspektora galvenie amata pienākumi un pretendentiem izvirzītās prasības

1. Būvvaldes būvinspektora galvenie amata pienākumi:
	1. veikt būvniecības kontroli, tajā skaitā ekspluatācijas uzraudzību, novada teritorijā saskaņā ar Būvniecības likumu un citiem normatīvajiem aktiem;
	2. sniegt norādījumus, brīdinājumus un rīkojumus nekustamo īpašumu īpašniekiem, to pārstāvjiem, tiesiskajiem valdītājiem, pasūtītājiem (būvētājiem), būvdarbu vadītājiem un būvuzraugiem būvniecības kontroles un būvju ekspluatācijas jautājumos;
	3. sagatavot atzinumus, protokolus un aktus;
	4. sagatavot lēmumus būvniecības kontroles un būvju ekspluatācijas jautājumos;
	5. sniegt konsultācijas klientiem par būvniecības procesu.

# Prasības pretendentiem:

Būvvaldes būvinspektora amata kandidātam tiek izvirzītas šādas izglītības un profesionālās pieredzes prasības:

* 1. otrā līmeņa profesionālā augstākā izglītība vai vismaz pirmā līmeņa profesionālā augstākā izglītība būvniecības jomā būvinženiera studiju programmā;
	2. reģistrēts būvinspektoru reģistrā;
	3. 3 gadu pieredze kā sertificētam speciālistam būvniecības jomā pēdējo 10 gadu laikā;
	4. ar amata pienākumu izpildi saistīto normatīvo aktu pārzināšana;
	5. prasmes darbā ar Būvniecības informācijas sistēmu un Administratīvā pārkāpuma procesa atbalsta sistēmu;
	6. prasme plānot, organizēt un vadīt savu darbu, patstāvīgi pieņemt lēmumus;
	7. B kategorijas autovadītāja apliecība;
	8. prasmes darbā ar datortehniku, biroja tehniku, pieredze darbā ar elektroniskām datu ievades sistēmām.
1. Konkursā var piedalīties un par tā uzvarētāju kļūt pretendents, kurš iesniedzis pieteikumu un atbilst konkursa pretendentu atlases kritērijiem.
2. Pieteikumu ar norādi „Konkursam uz Cēsu novada būvvaldes būvinspektora amatu” var iesniegt personīgi (Cēsu novada pašvaldības Cēsu novada Centrālajā administrācijā, Raunas  iela 4, Cēsis, Cēsu novads, LV-4101), ar pasta starpniecību (Raunas iela 4, Cēsis, LV-4101) vai elektroniski sūtot uz e-pastu vakances@cesunovads.lv.
3. Pieteikums sastāv no aizpildītas pieteikuma anketas (nolikuma 1.pielikums)
4. Pieteikums jāiesniedz vai jānodrošina tā iesūtīšana (saņemšana) līdz 2024. gada 29. februārim (ieskaitot), pēc šī termiņa saņemtie pieteikumi netiek vērtēti.

# III Pieteikumu izskatīšana, vērtēšanas kritēriji, lēmuma pieņemšana

1. Pirmajā kārtā komisijas sekretārs pārbauda, vai pretendenti, kuri pieteikušies konkursā, ir iesnieguši visus nepieciešamos konkursa dokumentus un atbilst izvirzītajām kvalifikācijas prasībām. Komisijas sekretārs telefoniski paziņo intervijas norises laiku un vietu tiem pretendentiem, kuri izturējuši pirmo atlases kārtu un tiek aicināti uz interviju.
2. Otrajā kārtā(intervijā) komisija izvērtē pretendenta atbilstību un profesionālo sagatavotību iesniegtajam rakstiskajam materiālam un sarunas laikā pēc šādiem kritērijiem:
* zināšanas un pieredze būvniecības procesa organizācijā, iniciatīva to pilnveidošanā;
* ar būvvaldes darbību saistīto tiesību aktu pārzināšana;
* saskarsmes un komunikācijas prasmes;
* spēja sniegt kompetentas atbildes uz komisijas jautājumiem.
1. Komisijas locekļiem ir tiesības uzdot jautājumus pretendentam, kas saistīti ar iepriekšējo pieredzi, zināšanām, problēmsituāciju analīzi u.c.
2. Ņemot vērā iesniegto dokumentu izvērtējumu un interviju rezultātus, komisija izvēlas izvirzītajām prasībām atbilstošāko pretendentu būvvaldes būvinspektora amatam (kandidātu ar augstāko punktu skaitu).
3. Pēc konkursa otrās kārtas rezultātu apkopošanas komisija pieņem vienu no šādiem lēmumiem:
	1. izvēlas pretendentu, kas visvairāk atbilst būvvaldes būvinspektora amatam izvirzītajām prasībām;
	2. noraida visus pretendentus, un komisijas priekšsēdētājs var pieņemt lēmumu par atkārtota pretendentu konkursa organizēšanu.
4. Komisija pieņem galīgo lēmumu bez pretendentu klātbūtnes un par rezultātu paziņo katram intervētajam pretendentam rakstveidā piecu darba dienu laikā pēc lēmuma pieņemšanas.
5. Komisija sagatavo konkursa norises noslēguma protokolu un konkursā uzvarējušā pretendenta iesniegtos dokumentus iesniedz Cēsu novada pašvaldības Administrācijas birojā darba līguma noslēgšanai.

**IV Nobeiguma noteikumi**

1. Visi iesniegtie dokumenti paliek Cēsu novada domes rīcībā, tiem tiek piešķirts konfidenciāls raksturs.
2. Nolikums sagatavots uz 7 (septiņām) lapām, t.sk. pielikumiem.

Sagatavoja

I. Suipe

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

Ir veikti Nolikuma grozījumi 02.01.2024. Nr.202, nosakot pieteikšanās termiņa pagarinājumu līdz 2024.gada 31.janvārim.

Ir veikti Nolikuma grozījumi 01.02.2024. Nr.205, nosakot pieteikšanās termiņa pagarinājumu līdz 2024.gada 29.februārim.

Pielikums Nr.1

PIETEIKUMS

**Cēsu novada būvvaldes būvinspektora amata kandidātam**

 **Informācija par pretendentu**

|  |  |
| --- | --- |
| vārds, uzvārds  |  |
| tālruņa numurs |  |
| elektroniskā pasta adrese |  |
| faktiskās dzīvesvietas adrese / neaizpildiet šo aili, ja nevēlaties norādīt savu adresi / |  |

|  |  |  |
| --- | --- | --- |
| N.p.k. | Kritērijs/prasība | Pretendenta norādītā informācija |
| 1. | Izglītība*\* Pretendents norāda atbilstošu informāciju (mācību iestāde, beigšanas gads, iegūtā specialitāte, izglītības līmenis)* |  |
| 2. | Reģistrācija būvinspektoru reģistrā – (nepieciešams)*\*Pretendentam jānorāda atbilstošā informācija* |  |
| 3. | Papildu prasmju un zināšanu paaugstināšana profesionālajā jomā 3 gadu laikā*\* Pretendents norāda atbilstošu informāciju* |  |
| 4. | Pieredze būvinspektora amatā (ja ir)*\* Pretendents norāda atbilstošu informāciju* |  |
| 5. | Pieredze būvuzraudzības vai būvdarbu vadīšanas jomā *\* Pretendents norāda atbilstošu informāciju* |  |
| 6. | Prasmes darbā ar *BIS, NINO,* *APAS,* *MS Office* *\*Pretendents norāda kādu* |  |
| 7. | Spēja pieņemt argumentētus lēmumus, pamatot savus lēmumus.*\*Pretendents norāda konkrētus piemērus* |  |
| 8. | Pieredze sadarbībā ar kolēģiem problēmsituāciju risināšanā (būvniecības jomā).*\*Pretendents norāda konkrētus piemērus* |   |
| 9. | Pieredze komunikācijā ar klientiem, spēja skaidrot pieņemto lēmumu pamatojumu *\*Pretendents norāda konkrētus piemērus* |  |
| 10. | Pretendenta īss izklāsts par galvenajiem uzdevumiem (darbiem), kas būtu jāpaveic vai jāmaina attiecīgajā jomā *\*Pretendents apraksta vismaz vienu uzdevumu, kas būtu jāpaveic vai jāmaina būvvaldes darbā* |  |
| 11. | Motivācija ieņemt konkrēto amatu*\*Pretendents sniedz īsu aprakstu* |  |

**Papildu informācija:**

|  |  |
| --- | --- |
| **ATSAUKSMES****Lūdzu, norādiet kontaktpersonas (kāds no Jūsu iepriekšējiem tiešajiem vadītājiem, darba kolēģiem vai pasniedzējiem, u.c.), kuras Jūs pazīst un varētu sniegt atsauksmes par Jums.** | Vārds, Uzvārds Amats Telefons E-pasts |

**Auto vadītāja apliecība:**

|  |
| --- |
| **Ierakstiet kāda veida autovadītāja apliecība Jums ir, piemēram, B kategorija.** |
|  |

**Iesniedzot pieteikumu uz konkursu apliecinu, ka:**

* visa informācija, ko esmu sniedzis/sniegusi Cēsu novada būvvaldei saistībā ar šo konkursu, ir patiesa, pretējā gadījumā apzinos, ka nepatiesas informācijas sniegšanas rezultātā varu tikt izslēgts/izslēgta no personāla atlases procedūras;
* neiebilstu, ka mana sniegtā informācija būs pieejama personām, kuras pieņems lēmumu saistībā ar pretendentu atlasi un konkursa rezultātiem;
* piekrītu manu personas datu apstrādei un uzglabāšanai Cēsu novada būvvaldē, ar nosacījumu, ka tie tiks uzglabāti noteiktu laiku, nodrošinot personas datu aizsardzības prasības;
* manā profesionālajā darbībā nav konstatēti pārkāpumi;
* protu valsts valodu atbilstoši normatīvo aktu prasībām, kādas šim amatam tiek izvirzītas.

Pielikums Nr.2

**Izvērtējums (1., 2.kārtas apkopojums)**

**Cēsu novada būvvaldes būvinspektora amata kandidātam**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(vārds, uzvārds)*

|  |  |  |  |
| --- | --- | --- | --- |
| N.p.k. | Kritērijs/prasība | Punkti atbilstoši pretendenta iesniegtajai informācijai | Piezīmes |
| 1. | 1.1. Maģistra grāds būvniecības jomā (15 punkti);1.2. Otrā līmeņa augstākā izglītība būvniecības jomā (10 punkti)1.3. Pirmā līmeņa profesionālā augstākā izglītība būvniecības jomā būvinženieru studiju programmā (5 punkti) |  |  |
| 2. | Papildu prasmju un zināšanu paaugstināšana profesionālajā jomā 3 gadu laikā (5 punkti) |  |  |
| 3. | Pieredze būvinspektora amatā (10 punkti); |  |  |
| 4. | Pieredze būvuzraudzības vai būvdarbu vadīšanas jomā (5 punkti) |  |  |
| 5. | Prasmes darbā ar *BIS, NINO,* *APAS,* *MS Office* (līdz 15 punktiem) |  |  |
| 6. | Spēja pieņemt argumentētus lēmumus, pamatot savus lēmumus (10 punkti) |  |  |
| 7. | Pieredze sadarbībā ar kolēģiem problēmsituāciju risināšanā (10 punkti).  |  |  |
| 8. | Pieredze komunikācijā ar klientiem, spēja skaidrot pieņemto lēmumu pamatojumu (līdz 10 punktiem) |  |  |
| 9. | Pretendenta īss izklāsts par galvenajiem uzdevumiem (darbiem), kas būtu jāpaveic vai jāmaina attiecīgajā jomā (līdz 10 punktiem)  |  |  |
| 10. | Motivācija ieņemt konkrēto amatu (līdz 10 punktiem)  |  |  |
|  | **Kopējais kandidāta punktu skaits** **(maksimālais punktu skaits 100)** |  |  |

1. Uz otro kārtu tiek uzaicināts pretendents, kuram pieteikuma 1.-5. punktā kopā iegūti vismaz 40 punkti;
2. Pretendentam, lai kandidētu uz vakanto amata vietu kopā ir jāiegūst vismaz 50% no maksimālo punktu skaita;
3. Ja divi vai vairāk pretendenti iegūs vienādu punktu, priekšroka tiks dota pretendentam, kurš ieguvis visvairāk punktus 4. un 5. vērtēšanas sadaļā. Ja arī tad ir vienāds punktu skaits diviem vai vairāk pretendentiem, priekšroka tiks dota pretendentam, kurš ieguvis visvairāk punktus 8. un 9. vērtēšanas sadaļā.
4. Pretendentam pēc komisijas pieprasījuma jāiesniedz dokumenti vai to kopijas, kuri pierāda pretendenta sniegtās informācijas atbilstību.